tomron87/hebrew-wikipedia-sentences-corpus huggingface dataset:
מאפיינים בולטים שעשויים להיכלל בגישה הם: גודל, ערך, מומנטום, צמיחת נכסים, רווחיות, מינוף, טווח ותחזוקה.
אסטרטגיית השקעה מונחת פקטורים כרוכה בהטיית תיקי השקעות לכיוון פקטורים מסוימים, בניסיון לייצר תשואות השקעה ארוכות טווח העולות על מדדי ההשוואה.
הגישה היא כמותית ומבוססת על נתונים נצפים, כגון מחירי מניות ומידע פיננסי, ולא על דעות או השערות ותחזיות עתידיות.
תופעה זו מתועדת גם באג"ח קונצרניות ובכל סוגי הנכסים העיקריים, כולל מטבעות, אג"ח ממשלתיות, מדדי מניות וסחורות.
בשנת 1993 פרסמו יוג'ין פאמה וקנת פרנץ' מודל חדש להערכת מחירן של מניות, ובו הציגו 3 גורמי סיכון שקיימים במניות שונות, ומשפיעים על תשואות המניות באופן ממוצע.
שלושת הגורמים הם: 1) סיכון השוק, 2) סיכון מניות ערך, 3) סיכון מניות קטנות.
המודל קבע באופן פשוט שלאורך ההיסטוריה המתועדת מניות של חברות קטנות נתנו תשואה עודפת על פני מניות של חברות גדולות, וכך גם מניות שמחירן היחסי נמוך (מניות ערך) על פני מניות שמחירן גבוה (מניות צמיחה).
בשנת 2015 הוסיפו פאמה ופרנץ' על סמך מחקר המשך שני גורמים נוספים שהובילו למובהקות סטטיסטית בתשואות - רווחיות ומומנטום.
לאחר פרסום המחקר, עסק פאמה במשך שנים רבות ביישום הממצאים התאורטיים בפועל, על ידי השקת מדדים המבוססים על הפקטורים שמצא, בחברת Dimensional Funds.
בדוחו"ת המעקב אחרי ביצועי הקרנות המנוהלות של חברת סטנדרד אנד פורס מופיעים מדי שנה ביצועי הקרנות שמשקיעות באופן ממוקד בפקטורים של גודל וערך.
לפי הדו"ח משנת 2022, כ-92% מהקרנות אינן מצליחות לספק תשואה עודפת למדד, לאורך 20 שנות מעקב, בהשוואה למדד S&P Small Cap 600 Value הפאסיבי.
השקעה אקטיבית (המכונה לעיתים ניהול אקטיבי) היא גישה להשקעות שבה תיק ההשקעות מנוהל בצורה אקטיבית ובוחר את ההשקעות המרכיבות את התיק.
השקעה אקטיבית מושווה לעיתים קרובות כניגוד לשיטת ההשקעות הפאסיבית או להשקעה במדדים.
משקיעים אקטיביים שואפים לייצר תשואה עודפת על ידי קנייה ומכירה של השקעות בצורה שאמורה להגדיל את התשואות.
הם מחפשים השקעות שבהן מחיר השוק שונה מהערך הבסיסי ויקנו השקעות כאשר מחיר השוק נמוך מדי וימכרו השקעות כאשר מחיר השוק גבוה מדי.
דרך השקעה זו ככל נחשבת כמנוגדת לתאוריית השוק היעיל שטוענת שהמידע הקיים משוקף במחירי המניות, וכפועל יוצא אמור להיות קשה להשיג תשואה עודפת על הממוצע.
משקיעים אקטיביים משתמשים בטכניקות שונות כדי לזהות השקעות בתמחור שגוי.
גישה זו מנתחת את המאפיינים של השקעות בודדות כדי להעריך את הסיכון והתשואה הפוטנציאלית שלהן.
למשל, וניתוח דוחות כספיים של חברות שמניותיהן נסחרות בבורסה, וקבלת החלטות על סמך הנתונים ועל סמך תחזיות עתידיות כדי להעריך את מידת הכדאיות של ההשקעה בחברה.
גישה זו איננה מסתכלת על המאפיינים של החברות עצמן, אלא על מאפיינים של התנועות והמחירים בשוק, ושואפת לבנות שיטה לגלות חוסר יעילות מקומית במחירים בשוק ההון ולנצל אותן כדי להפיק רווח מהיר.
ניהול אקטיבי יכול לשמש גם לניהול מטרות ויעדים של ההשקעה במגוון צורות:
בעזרת שימוש בהשקעה אקטיבית ניתן ליצור תמהיל מתאים של השקעות בהתאם לרמת הסיכון הצפויה בהם.
קביעת הקצאת רצויה בין סוגי נכסים, כגון מניות, אג"ח ומזומן.
בחירת נכסי השקעה בהתאם לשיקולים ערכיים כדוגמת קיימות, מאבק בעישון ועוד.
למשקיעים פעילים יש מטרות רבות.
משקיעים פעילים רבים מחפשים תשואה גבוהה יותר, מזו המתקבלת בהשקעה במדדים המשקפת ככלל את הממוצע של השווקים.
מסקנות דומות עולות מהמחקר המתעדכן של SPIVA שמתפרסם באופן שנתי.
השר הראשון של ויילס (בוולשית: Prif Weinidog Cymru) הוא ראש ממשלת ויילס ומגן החותם הוולשי.
השר הראשון יושב בראש הקבינט הוולשי ואחראי בעיקר לגיבוש, פיתוח והצגה של מדיניות ממשלת ויילס.
תפקידים נוספים של השר הראשון כוללים קידום וייצוג רשמי של ויילס, מבית ומחוץ, ואחריות לעניינים חוקתיים, בהתאם לסמכויות הממשלה הוולשית.
השר הראשון הוא חבר הפרלמנט הוולשי (הסנד), הנבחר על ידי הפרלמנט, לפני שמונה רשמית על ידי המונרך.
חברי הקבינט הוולשי ושרים זוטרים של הממשלה הוולשית, כמו גם קציני משפט, מתמנים על ידי השר הראשון.
כראש הממשלה הוולשית, השר הראשון אחראי ישירות לפרלמנט על מעשיהם ועל פעולות הממשלה הוולשית.
המשרד הראשי של השר הראשון נמצא בבית הוול (Tŷ Hywel; על שם הוול ד'ה), אשר צמוד לבניין הפרלמנט בקרדיף ביי.
משרד נוסף נמצא בבנייני קראון, פארק קת'ייס, קארדיף, המהווה את מטה הממשלה הוולשית.
השרה הראשונה המכהנת של ויילס היא אלינד מורגן, היא מונתה רשמית לתפקיד על ידי הפרלמנט הוולשי ב-6 באוגוסט 2024, כאשר המלך צ'ארלס השלישי אישר את המינוי עוד באותו היום.
על פי ההסדרים בחוק ממשלת ויילס משנת 1998, תפקידים ביצועיים מוענקים לפרלמנט הוולשי ולאחר מכן מואצלים בנפרד לשר הראשון ולשאר שרי הקבינט לפי הצורך.
עד לחוק ממשלת ויילס משנת 2006, אלו היו האצלות סמכויות של ממשלת בריטניה.
אולם מאז נכנס החוק לתוקף במאי 2007, השר הראשון מונה על ידי המונרך ומייצג את הכתר בוויילס.
למרות שבאופן מעשי ההבדל הוא לא ניכר, זה היה שינוי סמלי עצום, שכן לראשונה ראש הממשלה בוויילס מתמנה על ידי הכתר בעצת הנציגים הנבחרים של העם הוולשי.
השר הראשון ממנה את הממשלה הוולשית, כולל השרים, סגני השרים ואת היועץ הכללי לוויילס, זאת באישור הכתר הבריטי.
תחומי האחריות של השר הראשון כוללים ביסוס ותיאום מדיניות, אחריות לפעילות הקבינט והממשלה הוולשית ויחסי ויילס עם שאר הממלכה המאוחדת, אירופה ושאר העולם.
השקר של ארמסטרונג הוא סרט תיעודי אמריקאי משנת 2013 בבימויו של אלכס גיבני על רוכב האופניים לאנס ארמסטרונג.
הסרט נקרא במקור "הדרך חזרה".
שם הסרט נלקח מכותרת גיליון 23 באוגוסט 2005 של העיתון הצרפתי L'Équipe, "Le Mensonge Armstrong" ב-2013 הוקרן הסרט בפסטיבל הסרטים של ונציה ובפסטיבל הסרטים הבין-לאומי בטורונטו.
ב-2009, החל הבמאי אלכס גיבני לצלם את "הדרך חזרה", סרט תיעודי על הקאמבק של רוכב האופניים לאנס ארמסטרונג לאחר פרישה של ארבע שנים מהספורט ומאבק במחלת הסרטן.
שלוש שנים מאוחר יותר, באוקטובר 2012, הובילה חקירה של שימוש בחומרים אסורים להרחקתו לצמיתות מהתחרות ולביטול שבעת תוארי הטור דה פראנס שלו, והסרט התיעודי נגנז.
ב-14 בינואר 2013, התראיין ארמסטרונג במופע של אופרה וינפרי והודה כי שיקר בנוגע להישגיו.
הוא התבטא ואמר: "לא חייתי הרבה שקרים, אבל חייתי שקר אחד גדול".
בעקבות ההודאה, ביקש גיבני מארמסטרונג להתראיין לסרט, ולספר את הסיפור בפני המצלמה.
הסרט התיעודי כולל קטעים מ-לארי קינג לייב, הדיילי שואו וסאות' פארק.
הביקורות על הסרט התיעודי היו חיוביות, עם דירוג של 83% ב-Rotten Tomatoes בהתבסס על 122 ביקורות, עם דירוג ממוצע של 6.90/10. הקונצנזוס של מבקרי האתר אומר: "ה'שקר של ארמסטרונג' בנוי בצורה חכמה וחדה, ומעלה כתב אישום נגד חוסר המצפון של מושא הסרט ונגד תרבות הספורט שהולידה אותו".
באתר imdb זכה הסרט בציון 7.2/10 על סמך כ-8,100 דירוגים ובאתר Metacritic, לסרט ציון ממוצע משוקלל של 67 מתוך 100 על סמך 37 ביקורות, מה שמצביע על "ביקורות חיוביות בדרך כלל".
בביקורת שלו ל-The Observer, כתב מארק קרמוד: "ארמסטרונג נראה עמיד ביותר, אבל האנוכיות שלו והיחס שלו למבקריו מטרידה מאוד ...
סירובו להיות מנוצח מרתק בצורה מוזרה", והעניק לסרט ציון של 4/5 כוכבים.
פיטר האוול מ"טורונטו סטאר" העניק לסרט ציון של 3/4 כוכבים, וכתב: "גיבני נותן את האמת בשידור מלא ככל שנראה אפשרי מבחינה אנושית, בהתחשב בכך שמושא הסרט הוא שקרן ברמה עולמית".
גם פיטר טראוורס מ"רולינג סטון" העניק לסרט ציון של 3/4 כוכבים, וכתב: "הסרט נמשך מעל שעתיים, אבל הפרובוקציה אינה פוסקת." קייט מיור מ"הטיימס" כתבה: "הסיפור מרתק, לא רק לחובבי רכיבה על אופניים, אלא לאניני טעם של מצב האנושות".
השקפת עולם עם פילומינה קונק היא סדרת טלוויזיה מוקומנטרית שהופקה על ידי עבור רשת BBC ונטפליקס.
את הסדרה מנחה הדמות פילומינה קונק (בגילומה של ), המראיינת בצורה קומית מדענים ואנשי רוח (אמיתיים) בעלי שם עולמי בנושאים שונים הנוגעים לעולמנו.
דמותה של קונק הופיעה קודם לכן בתוכניות "" ו-"".
הסדרה זכתה לביקורות מהללות, כשרבות מהן משבחות את ההומור היבש של מורגן.
הסדרה עלתה לשידור בממלכה המאוחדת בערוץ BBC Two ב-20 בספטמבר 2020, ולאחר מכן הופצה בשירות הזרמת המדיה נטפליקס ב-31 בינואר 2023.
עבור תפקידה בסדרה, מורגן הייתה מועמדת לפרס באפט"א לטלוויזיה להופעה הקומית הנשית הטובה ביותר.
פילומינה קונק (מגולמת על ידי דיאן מורגן) מטיילת ברחבי העולם ומראיינת מומחים כדוגמת , , ו אודות ההיסטוריה האנושית.
הסדרה עוסקת בנושאים כגון חקלאות, ציוויליזציות עתיקות, עלייתן של הנצרות והאסלאם, הרנסנאנס, המהפכה התעשייתית, מלחמת העולם הראשונה והשנייה, המלחמה הקרה והמרוץ לחלל.
הסדרה מסתיימת עם רמיזה להשתלטות הבינה המלאכותית בעתיד.
+מספרשם הפרקבמאיתאריך שידור מקורי1בראשיתותכריסטיאן וואט20 בספטמבר 20222אמונות מתנגשותכריסטיאן וואט20 בספטמבר 20223הרנסאנס לא ישודר בטלוויזיהכריסטיאן וואט20 בספטמבר 20224עלייתן של המכונותכריסטיאן וואט20 בספטמבר 20225מלחמ (ו)ת העולמ (ות)?כריסטיאן וואט20 בספטמבר 2022
במהלך הסדרה, קונק מראיינת בצורה אבסורדית מספר מומחים בהתאם לנושא המדובר בכל פרק.
האתר Rotten Tomatoes העניק לסדרה ציון של 100% טריות על סמך 23 ביקורות.
האתר Metacritic העניק לסדרה ציון של 82/100 על סמך 8 ביקורות.
הסדרה צולמה בסוף שנת 2021.
השקר הגדול הוא סרט קולנוע ישראלי שעלה לאקרנים בשנת 2012.
עלילת הסרט עוסקת בליאת, אם חד-הורית שנותרת לבדה לאחר שבעלה נרצח עקב חובות.
ליאת נאלצת להיאבק על הישרדותה, ובמהלך העלילה מתגייס עיתונאי לסייע לה.
יחד עם תושבי השכונה הם פועלים כנגד תופעות של שחיתות.
הסרט מציג את פעילותה של המשטרה ככלי בידי פקידי עירייה ואנשי נדל"ן, ומדגיש את מאבקו של האדם הבודד המבקש להוכיח את חפותו מול מערכת משפטית חסרת מענה.
באמצעות העלילה, הסרט משקף סוגיות חברתיות האופייניות לשכונות ולעיירות פיתוח.
שחקנ/יתדמותליאת בנאיליאתירמי קדושימיכהאבי סויסהסויסהיעקב בן-סיראיענקל'הבבר יוקובברשאול אליאסטבח במועדוןנמרוד קמראופירשירלי בן דודרקדנית בטןברוך וקניןקוביערן לויעיתונאידרור ברוךראש העירפנינה מורעורכת עיתוןאברהם בר אורייןחוקר משטרהאלי איבגיבלשירון לונדוןבתפקיד עצמוימין מסיקהדני חדד
שר הראשון של סקוטלנד הוא ראש ממשלת סקוטלנד והעומד בראש הרשות המבצעת של המדינה במסגרת הממלכה המאוחדת.
זהו התפקיד הפוליטי הבכיר ביותר בממשל הסקוטי.
במסגרת תפקידו הוא אחראי על גיבוש, יישום והצגת מדיניות הממשלה בכל תחומי אחריותה, וכן על ייצוגה וקידום מעמדה של סקוטלנד הן בתוך הממלכה המאוחדת והן בזירה הבין־לאומית.
המעון הרשמי של השר הראשון הוא בית ביוט (Bute House) שבאדינבורו.
הבניין משמש מקום מגורים רשמי ומוקד לפגישות קבינט, אירועים דיפלומטיים וקבלות פנים ממלכתיות.
לאחר הבחירות לפרלמנט הסקוטי, נדרש בית הנבחרים באדינבורו למנות את השר הראשון.
המועמד נבחר מקרב חברי הפרלמנט הסקוטי (MSPs), לרוב ראש המפלגה הגדולה או הקואליציה השלטת.
לאחר שהפרלמנט ממנה אותו ברוב קולות, מינויו מאושר רשמית על ידי מלך הממלכה המאוחדת.
השר הראשון נכנס לתפקידו באופן רשמי לאחר השבעת הנאמנות בפני הפרלמנט.
השר הראשון של סקוטלנד משמש כראש הרשות המבצעת וכמנהיג הפוליטי העליון של ממשלת סקוטלנד.
השר הראשון ממלא תפקיד מרכזי בעיצוב סדר היום הציבורי ובקביעת היעדים האסטרטגיים של הממשלה הסקוטית.
הוא אחראי להבטיח את התיאום בין משרדי הממשלה השונים ואת יישום ההחלטות שהתקבלו בקבינט.
בנוסף, הוא מייצג את סקוטלנד בפגישות עם גורמי ממשל בבריטניה, מוסדות האיחוד האירופי, ממשלות אזוריות אחרות וארגונים בין־לאומיים.
בהסכמת הפרלמנט הסקוטי, ממנה השר הראשון את יתר חברי הממשלה – ובהם סגן השר הראשון (Deputy First Minister) ומזכירי הקבינט (Cabinet Secretaries) – מתוך שורות חברי הפרלמנט הסקוטי (MSPs).
השר הראשון משמש גם כיו"ר הקבינט הסקוטי, שהוא הפורום המרכזי לקבלת החלטות ממשלתיות.
ישיבות הקבינט מהוות את הזירה העליונה שבה דנים השרים בסוגיות מדיניות מרכזיות, מתווים את סדר העדיפויות הלאומי, ומגבשים החלטות בנוגע ליעדים האסטרטגיים של הממשלה ולהשגת מטרותיה בתחומים שהועברו לסמכות סקוטלנד.
בית ביוט (Bute House) משמש כמעונו הרשמי של השר הראשון של סקוטלנד.
המבנה, הנמצא בצדו הצפוני של כיכר שארלוט (Charlotte Square) שבמרכז אדינבורו, הוא בניין היסטורי מסווג בדרגת שימור קטגוריה A – הדרגה הגבוהה ביותר בבריטניה למבנים בעלי חשיבות אדריכלית והיסטורית.
בשנת 1999, עם האצלת הסמכויות והקמתו מחדש של הפרלמנט הסקוטי, הוכרז בית ביוט כמעון הרשמי של השר הראשון של סקוטלנד.
לצד יחידת המגורים, כולל הבניין משרד קטן לשימושו האישי של השר הראשון, אולם עיקר עבודתו מתבצעת בשני משרדים רשמיים נוספים באדינבורו: האחד בבניין St Andrew's House שברחוב רג'נט – שהוא מטה הממשלה הסקוטית הראשי – והאחר במשכן הפרלמנט הסקוטי בהולירוד (Holyrood).
הבניין משמש גם אתר רשמי לאירועים ממלכתיים, פגישות קבינט וקבלות פנים דיפלומטיות, ונחשב לאחד הסמלים המזוהים ביותר עם מוסדות הממשל הסקוטיים.
השראה אלקטרומגנטית היא תהליך פיזיקלי מתחום האלקטרומגנטיות בו שינוי בשטף מגנטי גורם להופעה של מתח חשמלי במוליך.
במילים פשוטות יותר- על ידי מניפולציות על השדה המגנטי, ניתן ליצור זרם חשמלי.
תופעה זו מהווה את הבסיס לייצור של זרם חילופין על ידי גנרטור ולפעולתם של הסליל, השנאי והמנוע החשמלי.
ניתן ליצור שטף שמשתנה בזמן על ידי שדה מגנטי שמשתנה בזמן או על ידי הנעת מוליך בשדה מגנטי קבוע, שייגרום לשינוי בשטח החתך בו השדה המגנטי עובר.
ההשראה האלקטרומגנטית מתוארת על ידי חוק פאראדי, שהוא אחד ממשוואות מקסוול.
חוק פאראדי אומר, שהכוח האלקטרו מניע שנוצר בלולאה מוליכה סגורה נמצא ביחס ישר לקצב שינוי שטף השדה המגנטי דרך השטח הכלוא בלולאה.
דוגמה להשראה אלקטרומגנטית היא פעולת הגנרטור: בגנרטור מסובבים תיל מוליך (הנקרא רוטור) בתוך שדה מגנטי קבוע.
עקב השינוי בזווית בין המשטח הכלוא על ידי התיל לכיוון השדה המגנטי משתנה גם השטף המגנטי העובר דרכו, ובתיל נוצר כא"מ מושרה המניע זרם לפי חוק אוהם.
בשל סיבוב התיל במהירות זוויתית קבועה והשינוי המתמיד בשטף שנובע מכך, על הכא"מ המושרה לשנות את גודלו ואת סימנו בהתאם, וכך נוצר זרם חילופין.
מנוע זרם חילופין פועל באותו אופן בדיוק, אלא שפעולתו הפוכה מפעולת הגנרטור: על תיל נושא זרם חילופין מופעל כוח כתוצאה משדה מגנטי קבוע המסובב אותו במהירות זוויתית קבועה.
באותו אופן שבו השינוי בשטף מגנטי משרה מתח (שדה חשמלי לאורך דרך), כך גם שינוי בשטף של שדה חשמלי משרה שדה מגנטי לאורך דרך.
זהו התיקון של מקסוול לחוק אמפר.
הַשָּׁרוֹן, הוא חבל ארץ בארץ ישראל, המתאר את החלק של מישור החוף הנמצא ממערב לשומרון.
מבחינה אדמיניסטרטיבית, השרון היא אחת מארבע הנפות של מחוז המרכז, אולם אין חפיפה מלאה בין השטח האדמיניסטרטיבי של נפת השרון במחוז המרכז לבין השטח של השרון כחבל ארץ.
צפון – נחל אלכסנדר (יש המחשיבים את נחל תנינים כגבול הצפוני, כך שהשרון כולל גם את חדרה ויישובי מנשה.
וישנם המחשיבים את נחל חדרה כגבול הצפוני כך שעד חדרה זה אזור השרון)
אך בקרב הציבור הרחב השרון נחשב לחלק של מישור החוף הנמצא מצפון לכביש 5, ומדרום לכביש 9.
אזורי המשנה של השרון ומאפייניהם הפיזיים
ניתן לחלק את אזור השרון לארבעה גלילי משנה עיקריים:
השרון המזרחי – "המרזבה" – כוללת רצועות נרחבות של אדמות בינוניות ומנוקזות על ידי נחלים (ומכאן גם כינויו של האזור בשם "מרזבה"), הניתנות לעיבוד רב-שנתי בתנאי חקלאות הבעל המסורתית, ומאופיינת במקורות מים זמינים קבועים: בארות ומעיינות.
השרון הצפוני מאופיין בקרקעות בינוניות בלתי מנוקזות באגני הניקוז של הנחלים, באדמות חול אדום ובדיונות חול החודרות לפנים היבשת.
במזרח האזור נובעים מספר מעיינות אולם רובו של אזור זה אינו מתאים לעיבוד חקלאי ללא ניקוז מסיבי, עצירת החולות הנודדים מלהתקדם מזרחה ודישון החול האדום.
השרון המרכזי כולל את השטח המשתרע מקו נתניה–טולכרם ועד הירקון, ובו מצויות רוב אדמות החמרה, שבתנאים של טכנולוגיה חקלאית מסורתית כמעט ולא ניתן היה להתמודד עם טיב הקרקע הירוד שלהן, פתרון בעיות הניקוז וניצול פוטנציאל מי התהום העמוקים.
לרצועת מישור החוף של גלילת השרון ערך אקולוגי מיוחד בהיותה "מוקד אנדמיות למינים ותת מינים שאין כמותם באף אזור אחר בעולם, למעט ישראל וקצותיה".
חוף השרון מאופיין ברצועה צרה של רכס הכורכר המערבי ובדיונות חול המשתרעות עד לחוף הים, ברובו אינו ראוי לעיבוד חקלאי בתנאי הטכנולוגיה החקלאית המסורתית וסובל ממחסור במקורות מים.
עם זאת, הים הסמוך סיפק בעבר לאזור זה את הבסיס הכלכלי העיקרי – מעגנים ימיים לייצוא תוצרת חקלאית, בעיקר אבטיחים.
זאב וילנאי כותב בספרו "אגדות ארץ ישראל" כי .
עד ראשית המאה ה-20 היו רוב קרקעותיו של אזור השרון מכוסות ביער של אלון התבור, אך במלחמת העולם הראשונה נכרתו כמעט כל העצים על ידי השלטון העות'מאני כדי לשמש חומר דלק לרכבות.
מקבצי אלונים נותרו בשמורת אלוני יצחק בשמורת אלון, בשמורת אלוני קדימה, בחדרה ובמקומות נוספים.
מקורות בכתב ומן הממצא הארכאולוגי מעידים כי בתקופת ממלכת ירושלים היה בשרון יער אלונים רחב ידיים.
היער ה 'מקורי' באזור זה היה יער אלון מצוי מעורב באלה ארץ ישראלית, מאוחר יותר בזמן התקופה המוסלמית המוקדמת בארץ ישראל החל תהליך מתמשך שבו הפך אלון התבור למרכיב חשוב ביער השרון.
חלק מהחוקרים משערים כי קרקעות השרון, שהן ברובן חמרה, היו בעבר חול ים, ונוכחותם של עצי אלון התבור במשך אלפי שנים שינתה את סוג הקרקע.
בעבר היה רוב השרון מכוסה ביצות; זאת משום שבאזור זה ישנם מספר נחלים, שנחסמו בעבר על ידי רכסי הכורכר והדיונות של חוף הים, ובקרקע הסחף שמסביב לרכסי הכורכר המים מחלחלים באטיות רבה.
הביצות נוקזו בתחילת ההתיישבות הציונית, ורוב מי המעיינות והנחלים מנוצלים לפני שהם מגיעים לאזור.
בשרון ישנן ארבע מועצות אזוריות, שתים עשרה ערים ועשר מועצות מקומיות.
דרומו של השרון מהווה חלק מגוש דן.
בכתובות מצריות על מסעו של אמנחותפ השני לארץ כנען, שעבר גם בשרון, נקרא האזור "פא-עמקו סרן" (עמק שרון), בכתובת אשמונעזר של מלך צידון מהמאה ה-5 לפנה"ס נכתב: .
על פי הכתובת הזאת, יפו הייתה חלק מהשרון.
והשרון היה אסם התבואה של צידון.
בחלוקת הארץ בין 12 השבטים השרון שייך היה לשבט מנשה.
עד לתחילת המאה ה-20, יחסית לאזורים אחרים של ארץ ישראל, לא היו בו יישובים עירוניים.
עד לתקופת הממלוכים, אפולוניה, עיר נמל שמוקמה מצפון להרצליה, הייתה היישוב העירוני המרכזי בחבל הארץ.
כאשר לאחריה תפסה העיר טולכרם את תפקידה כעיר המרכזית בשרון.
ההתיישבות בשרון הייתה מועטה יחסית בשל כך שרוב אדמותיה היו מכוסים בביצות.
ראשית ההתיישבות היהודית בשרון החלה עם הקמת המושבה כפר סבא ב-1906. שלאחריהן הצטרפו כשני עשורים מאוחר יותר רעננה, הרצליה ורמת השרון.
אך התנופה של היישוב היהודי החלה בשנות השלושים אז הוקמו רוב היישובים בשרון.
וכלכלתו הייתה בעיקר בענף הפרדסנות.
כביש החוף הישן שנסלל באותו עשור הביא לפיתוח משמעותי לשרון ותרם להתיישבות היהודית הצפופה בו שהתהוותה בו.
בזמן מלחמת העצמאות, בין דצמבר 1947 למרץ 1948, כפרים ערביים רבים בשרון פונו מיושביהם.
לדברי בני מוריס, רובם "פונו מפאת הפחד של יושביהם מפני הישוב, ובגלל תחושת הבידוד שלהם לנוכח ריחוקם ממרכזי האוכלוסייה הערביים".
לפי מוריס, באפריל החליט מטה ההגנה כי יש לפנות את כל הערבים מכל האזור שבין תל אביב לזכרון יעקב, בהיותו "גרעינה" של המדינה היהודית, ובתחילת מאי כמעט שלא נותרו עוד תושבים ערבים בשרון ממערב לאזור המרזבה.
לצד נתניה שכבר בשנות הארבעים התפתחה כמרכז עירוני, וקלטה את רוב העולים שהגיעו לשרון בשנות החמישים והשישים, במהלך שנות השבעים המושבות של השרון הדרומי החלו לנטוש את החקלאות והחלו להפוך לערים גדולות, ולהיחשב כפרברים של מטרופולין תל אביב.
ההליך החל גם בשנות התשעים והעשור הראשון של המאה ה-21 על כלל השרון.
כאשר המושבות של מרכז השרון תל מונד, אבן יהודה, פרדסיה, קדימה וכפר יונה החלו לפתח את עצמן כיישובים של פרברים נרחבים צמודי קרקע.
הַשְׁרָאוּת היא תכונה של מעגל חשמלי, המראה עד כמה הוא מתנגד לשינויים בזרם בו על פי חוק לנץ.
סימנה של ההשראות הוא לרוב L, על שמו של היינריך לנץ.
השראות נמדדת ביחידת המידה הנרי המסומנת ב-H, על שם ג'וזף הנרי.
ההשראות מוגדרת כיחס בין השטף המגנטי דרך השטח הכלוא על ידי המעגל החשמלי לבין הזרם היוצר את השדה המגנטי: .
במשרן ליניארי יחס זה אינו משתנה.
אם השטף המגנטי במעגל שזורם בו זרם של 1 אמפר הוא 1 ובר, אז ההשראות של המעגל שווה 1 הנרי, ולכן ביחידות SI ההשראות נמדדת בובר חלקי אמפר: .
במקרה הלא ליניארי ההשראות הדינמית מוגדרת: .
השראות עצמית (או השראות של מעגל) היא היחס בין השטף שמקורו בזרם הזורם במעגל עצמו לבין אותו הזרם, והשראות הדדית היא היחס בין שטף שמקורו בזרם חיצוני לבין אותו הזרם ומסומנת לעיתים באות M.
מגזירת שני האגפים לפי הזמן ושימוש בחוק פאראדיי נובע היחס הבא: , כאשר הוא הכא"מ המושרה במעגל, והסימן השלילי מראה שהוא מניע זרם בכיוון המקטין את השינוי בו, לפי חוק לנץ.
מכאן שההשראות שווה גם ליחס בין הכא"מ המושרה הנוצר כתוצאה משינוי בזרם לבין קצב שינוי הזרם ולכן היא מדד למידת ההתנגדות של מעגל לשינוי בזרם בו.
על מנת להשיג השראות גדולה משתמשים בסליל השראה (משרן).
זאת משום שהשטף המגנטי, וכתוצאה מכך גם ההשראות, מוכפלים במספר הליפופים שבו כרוך התיל.
ההשראות של משרן היא כה גדולה עד שניתן לקרב את ההשראות של כל המעגל לזו של המשרן, שהשראותו ידועה.
אם במעגל החשמלי מחוברים כמה משרנים, ניתן לחבר את ההשראויות שלהם באותו אופן שבו מחברים התנגדויות של נגדים (בטור ובמקביל), ולקבל את ההשראות השקולה של המעגל.
ניתן למדוד את ההשראות של מעגל באופן ניסויי בעזרת מד השראות.
לרוב, ההשראות, כמו הקיבול, היא תכונה גאומטרית.
השדה המגנטי שיוצר הזרם מחושב על ידי חוק ביו-סבר.
לאחר מכן מחושב השטף דרך השטח הכלוא על ידי המעגל, והוא מחולק בזרם לקבלת ביטוי בלתי תלוי בזרם.
לדוגמה, ההשראות של סליל בעל שטח חתך A, אורך d ומספר ליפופים N שווה:
השר לעניינים חברתיים היה בעבר פקיד בממשלה שהיה הממונה על נושאי חברה, ופעל ליצירת שיח ולקירוב בין המגזרים המגוונים בחברה הישראלית.
מינוי זה הוגדר כשר בלי תיק.
תפקידו המרכזי של השר לעניינים חברתיים היה קישור בין נושאי חברה לנושאי תפוצות.
דרך העיסוק בחוליים של החברה הישראלית, בשסעים, באתגרים לחיבורו של הפסיפס התרבותי, פעל השר לרתום את יהדות העולם ליתר מעורבות, להזדהות עם החברה הישראלית, להשתתפות ולתרומה בפתרון הבעיות, המעיקות על החברה בישראל.
חודש חשוון - חודש נטול חגים, הוכרז כ-"חודש חברה לכלל העולם היהודי", אשר בו עוסקים בישראל, כמו גם ביהדות התפוצות, בפעילות חברתית.
עשרות רבות של קהילות יהודיות בעולם כבר הביעו את נכונותן להשתתף בפרויקט, והן יוזמות התנדבות חברתית בבתי חולים ומועדוניות באזורי מגוריהן.
יוזמה נוספת, שקודמה על ידי השר, הייתה תוכנית "יהדות לכולם", שפעלה ברחבי ישראל.
עשרות אלפי ישראלים - שומרי מסורת וחילונים, עולים חדשים וישראלים ותיקים, השתתפו מדי שנה בתוכנית "יהדות של כולם".
התוכנית, הנערכת בחגי ישראל, אפשרה לציבור הרחב לחוות את חוויית החגים והמסורת באווירה יהודית חמה ופתוחה, במרכזים ציבוריים מחוץ לבתי הכנסת.
במסגרת "יהדות של כולם", נדונו תוכני החג המסורתיים תוך עיסוק בסוגיות אקטואליות, הקשורות לתרבות הישראלית.
בממשלות ישראל ה-28 וה-30, כיהן בתפקיד זה מיכאל מלכיאור (ישראל אחת ואחר כך עבודה-מימד).
בממשלה ה-29, כיהן בתפקיד זה שמואל אביטל (עם אחד).
אז נקרא התפקיד "השר לתיאום חברתי".
השרה כפויה או תמרוץ השרה היא תהליך המתבצע בתרנגולות בתעשיית הביצים במטרה להאיץ תהליכים הורמונליים בגופן על־מנת להביא לסיום מחזור הטלה אחד ולפתיחת מחזור הטלה חדש, בו יטילו ביצים גדולות ואיכותיות יותר.
התהליך כרוך בין היתר בהרעבה וגרימת עקה לתרנגולות, במטרה לתמרץ את השרת הנוצות הנהוגה אצל תרנגולות בטבע עם בוא הסתיו.
בטבע נוהגות תרנגולות להשיר את נוצותיהן הישנות בעונת הסתיו ולגדל נוצות חדשות.
לתהליך זה נלווה ירידה חדה בתטולת הביצים, עד כדי הפסקה מוחלטת.
ניתן לתמרץ תרנגולות להשיר את נוצותיהן על ידי חיקוי הגורמים הטבעיים המאותתים לה להשיר את נוצותיה: התקצרות משך אור היום וירידה בזמינות המזון.
בעבר, כשתרנגולות חיו בחצרות ולא בכלובי סוללה, הן נהגו להשיר נוצותיהן בסתיו ולמעט בהטלת ביצים.
המחסור העונתי בביצים היה מוביל לעליית מחירים, כך שחוואים השתדלו לטפח את תרנגולותיהן בסתיו בתקווה להאריך את משך ההטלה ולהנות ממחירי הביצים הגבוהים.
עם המעבר לכלובי סוללה נוצרה בעיה הפוכה: כתוצאה מזמינות המזון התמידית והתאורה הקבועה נמנעו התרנגולות המטילות מהשרת נוצותיהן.
בהיעדר השרה מפחיתות התרנגולות, המתחילות להטיל ביצים על בסיס יומי מגיל 16-20 שבועות, את קצב התטולה ואת איכות הביצים בהדרגה מגיל 25 שבועות ואילך.
אף כי תוחלת החיים של תרנגול הבית עולה על שש שנים, בהיעדר השרה טבעית, הופכת החזקת הלהקה לבלתי כלכלית בגיל 72 שבועות לערך.
ערך זה תלוי בעלויות הגידול המשתנות ממדינה למדינה.
משעה שהחזקת הלהקה מפסיקה להיות כלכלית, ניתן לשלוח אותה לשחיטה, או לתמרץ את הלהקה להשיר את נוצותיה במטרה לעודד מחזור שני של הטלת ביצים.
בלולים מסוימים נהוג לחזור על תמרוץ ההשרה כעבור כשנה, בהגיע התרנגולות לגיל כ-121 שבועות.
השיטה המקובלת לתמרוץ השרה היא מניעת מזון מהתרנגולות במשך כעשרה ימים עד שבועיים, במקביל להפחתת התאורה בלולים.
לעיתים בנוסף למניעת מזון מונעים מהתרנגולות גם מים למשך מספר ימים.
המזון מוחזר באופן הדרגתי לאורך כשבועיים נוספים.
כתוצאה משינויים סביבתיים אלו התרנגולות משירות את נוצותיהן ומתחילות בגידול שכבת נוצות חדשה, והטלת הביצים שלהן נפסקת לתקופה של כחודש וחצי עד חודשיים.
לאחר תקופה זו יחזרו להטיל בקצב נמוך מזה אליו הגיעו במחזור ההטלה הראשון, אולם איכות הביצים תשתפר.
שיטה זו ספגה ביקורת מצד ארגונים להגנת בעלי־חיים, הן מחמת הרעבת התרנגולות, והן מחמת נזקים עקיפים העלולים להגרם לתרנגולות כתוצאה מהתהליך, כגון עליה בשיעור מקרי שברים בעצמות, פגיעה במערכת החיסון או עליה ברמות התוקפנות.
בארצות הברית, בה נפוץ השימוש בתמרוץ השרה, מנהלים מספר ארגונים למען בעלי־חיים מאבק ממושך למניעתה.
במספר מדינות הוגשו הצעות חוק המבקשות לאסור על ביצועה, אך לא התקבלו.
עם זאת, השימוש בלחץ צרכני הביא מספר משווקי ביצים (ביניהם גם מקדונלד'ס וברגר קינג) להתחייב שלא למכור ביצים ממשקים בהם מרעיבים תרנגולות.
גם ארגון הווטרינרים האמריקאי, אשר בעבר תמך בהשרה באמצעות מניעת מזון, שינה את עמדתו, וכיום תומך בהשרה על ידי תזונה דלת ערכים תזונתיים, ומעודד מחקר של שיטות השרה חלופיות.
בעקבות הביקורת, נכנסה לשימוש גם שיטה חלופית לתמרוץ השרה, בה לא מונעים מהתרנגולות מזון לחלוטין, אלא מאכילים אותן במזון דל בערכים תזונתיים המורכב בעיקרו מסיבים שאינם מתעכלים.
שיטה זו הוכיחה את עצמה כיעילה במידה דומה להשרה על ידי מניעת מזון, ונחשבת אכזרית פחות כלפי התרנגולות.
עם זאת, יתרונותיה הממשיים של שיטה זו הוטלו בספק לאור מחקרים המראים כי היא לא מביאה לשינוי משמעותי בשיעורי התמותה או בתסמינים של עקה.
נבחנו גם שיטות נוספות לתמרוץ השרה, כגון שימוש בהורמונים, בתרופות, או במינרלים, אך הן לא נכנסו לשימוש מסחרי נרחב.
בישראל מקובל השימוש בתמרוץ השרה, ובעבר אף היה מחויב על ידי מועצת הלול.
כך, בדיון שנערך בנושא בוועדת הכלכלה של הכנסת, טענו נציגי משרד החקלאות כי איסור על הרעבת תרנגולות יביא לעליה גבוהה מדי בעלויות הייצור.
ב-2007 יזם משרד החקלאות רפורמה בענף הלול, לפיה יורחב השימוש בכלובי סוללה המוניים במימון המדינה, ועמו השימוש בתמרוץ השרה.
הרפורמה ספגה ביקורת על כך שלא נשקלו בגיבושה היבטים של צער בעל חיים.
בתגובה לעתירת ארגוני זכויות בעלי חיים, העניק ביהמ"ש צו לפיו הרפורמה לא תצא לפועל לפני שמשרד החקלאות יתקין תקנות בדבר תנאי ההחזקה של מטילות, לפי חוק צער בעלי חיים.
ניסיונות המשרד להעביר תקנות המעגנות בחוק כלובי סוללה והשרה כפויה נכשלו שוב ושוב בוועדת החינוך של הכנסת, בטענה שאינן עומדות בתקנים בינלאומיים.
ביולי 2012 הושגה פשרה בוועדת השרים לענייני חברה וכלכלה, לפיה הכלובים החדשים שייבנו יעמדו בסטנדרטים בינלאומיים מינימליים, והחל מ-2013, הליך ההשרה הכפויה יבוטל.
עם זאת, בדצמבר 2012, סמוך למועד היישום, קבע צוות בין משרדי בראשות משרד החקלאות, כי הליך ההשרה הכפויה יימשך ארבע שנים נוספות.
ביוני 2022 חתם שר החקלאות עודד פורר על תקנות לחוק צער בעלי חיים האוסרות על הרעבת תרנגולות לשם השרה כפויה.
האיסור צפוי להיכנס לתוקף ב-2024.
חוקי הנציבות האירופית אוסרים על הרעבת בעלי־חיים בשימוש חקלאי או בהאכלתם בתזונה שאינה עונה על צורכיהם הבריאותיים.
בהתאם לכך, תמרוץ השרה אינו חוקי באיחוד האירופי, והנציבות פועלת למניעת השימוש בתמרוץ השרה במקומות בהן היא עדיין מתקיימת.
גם בקנדה השימוש בתמרוץ השרה אינו נפוץ, על אף שהוא מותר בחוק.
השראה אלקטרוסטטית היא דרך בה יכול עצם טעון חשמלית ליצור טעינה של עצם אחר ללא מגע בין העצמים.
את ההשראה האלקטרוסטטית אפשר למדוד באמצעות אלקטרוסקופ, שהוא מכשיר למדידת מטען חשמלי.
ראשית פורקים את האלקטרוסקופ, ולאחר מכן מקרבים אליו גוף טעון.
למרות שהמטען הכולל באלקטרוסקופ לא השתנה, הוא הופרד לאזור חיובי יותר ואזור שלילי יותר.
מכיוון שמדידת האלקטרוסקופ היא מקומית, הדבר יתפרש כמטען באלקטרוסקופ.
מספר מחוללים חשמליים, כגון מחולל ואן-דה-גראף משתמשים בעיקרון זה.
השראה היא פעולה במסגרתה חווה ההשראה מקבל קלט כלשהו, בדרך כלל מאחד מחמישה חושים, בעזרתו הוא מצליח לבצע פעולה הנובעת ממצב תודעה גבוהה יותר, כאשר לעיתים הפעולה היא עצם ההיכנסות למצב השראתי.
תוצר נוסף של פעולת ההשראה יכול להיות למשל אינטואיציה, במסגרתה בעקבות השראה, החווה אינטואציה מצליח לקבל ולפענח מסרים תוך-אישיים (להשיג ידע) ללא חשיבה רצונית.
השראה יכולה להגיע מתוך שלל אפשרויות, וישנם אנשים אשר לומדים באופן אקטיבי להכניס עצמם להשראה, למשל על ידי מוזיקה התפעמות דתית, או סמים (או שילוב מהנ"ל).
אמנים רבים משתמשים בשיטות השראה שונות בשביל להיות יצירתיים וליצור את אומנותם.
בתנ"ך בספר מלכים מסופר על חבורות בני-נביאים, שהתלמדו להתנבא, והגיעו למצב של אקסטזה ונבואה על ידי ניגון בכלי זמר.
שיטות לקבלת השראה כוללות גם למידת ידע חדש, מדיטציה, ריקוד תנועה ועוד.
אליוט ציינו שלושה היבטי ליבה להשראה: זימון, התעלות, ומוטיבציית גישה.
השראה הוא סרט קולנוע אמריקאי משנת 1931 בבימויו של קלרנס בראון, עם גרטה גרבו וג'ורג' מונטגומרי בתפקידים הראשיים.
התסריט מבוסס על הרומן "סאפפו" מאת אלפונס דודה משנת 1884.
איבון ולברה (גרטה גרבו) היא מודל והשראה לציירים, פסלים וסופרים.
כולם נפגשים במסיבה של הבוהמה עם הקורטיזות שלהם.
למקום נקלע סטודנט ביישן לדיפלומטיה בשם אנדרה מונטל (רוברט מונטגומרי).
דווקא מפני שאינו שייך לבוהמה, היא נמשכת אליו ומפעילה עליו את קסמיה כמו פאם פאטאל.
הוריו של אנדרה לוחצים עליו להתחתן עם חברתו מילדות, מדלין (ג'ואן מארש) אך הוא שבוי בקסמיה של איבון עד שמתגלה לו שהיא נשואה וחברתה אודט (ג'ודית ווסיל) מגלה לו על חייה המופקרים עם גברים רבים.
אנדרה מופתע ומנתק את קשריו עם איבון.
דרכיהם נפרדות עד שיום אחד הוא פוגש אותה בבית קפה כשהיא מרוששת ואין לה כסף לשלם למלצר.
הוא מרחם עליה, לוקח אותה תחת חסותו ושוכר עבורה בית בכפר.
אנדרה מתקדם בלימודיו, מתארס למדלין ועומד להישלח לאלג'יר.
ריימונד דלבל (לואיס סטון) אחד מחבורת הבוהמים העשירים, נוטש את הקורטיזנה שלו ליאן (קארו מורלי) והיא מתאבדת בקפיצה מהדירה.
זה עושה רושם עז על אנדרה שרוצה למנוע דבר כזה מאיבון.
הוא מגיע לכפר ומודיע לאיבון שהחליט להפסיק את לימודו, לבטל את אירוסיו ולהתחתן איתה.
כעת יש לאיבון מאהב חדש שמוכן לקחתה לפריז ולתמוך בה.
היא שוקלת בין האפשרויות ומחליטה לעזוב את אנדרה כדי לא להרוס את חייו.
כשהוא ישן היא כותבת לו מכתב פרידה מנומק ועוזבת עם המאהב החדש שלה.
שם השחקן/ית שם הדמות הערותגרטה גרבואיבון ולברהדוגמנית פסליםרוברט מונטגומריאנדרה מונטלסטודנטלואיס סטוןריימונד דלבלמרג'ורי רמבולולוקורטיזנהג'ודית ווסליאודטקורטיזנהקארן מורליליאןקורטיזנה
השרביט והחרב היא סדרת ספרי הרפתקאות ופנטזיה בריטית, שנכתבה על ידי מספר סופרי צללים המשתמשים כולם בשם העט "אדם בליד".
הסדרה כוללת בעברית 22 ספרים, ובאנגלית מאה שמונים ושלושה (כולל ספיישלים).
הסדרה מחולקת לחלקים, בכל חלק שישה ספרים, יש שלושים ושניים חלקים.
מחלק ארבעה עשר עד חלק שלושים ושניים יש ארבעה ספרים בכל חלק.
הסדרה עוקבת אחרי מסעם של תום, אלנה, הוריקן וסילבר לשחרור אוונטיה וחיות הפלא מהקוסם הרשע, מלוול ומעוד רשעים אחרים.
לרוב המפלצות בנות מאות או עשרות רובן בנות : 300+.
ספר 1 אשתופת - דרקון הלהט
תום הוא נער יתום שגר עם דודיו.
כפרו, ארינל, מותקף על ידי הדרקון אשתופת, ותום מתנדב ללכת למלך אוונטיה ולבקש עזרה.
בהגיעו לארמון, הוא פוגש אנשים שגם הכפר / העיר שלהם הותקפו על ידי חיית פלא.
בשעת הלילה, תום מתגנב לתוך הארמון, ומפריע למלך בארוחת הערב שלו.
הקוסם הטוב אדורו מזהה את תום בגלל אביו של תום ואומר למלך שאולי תום יצליח להציל את אוונטיה.
המלך מסכים, ואדורו נותן לתום שלושה חפצים: מגן החסין מפני הכול, חרב, מפה של אוונטיה וסוס נועז ששמו הוריקן.
אדורו אומר לתום שאשתופת נמצא בהר ליד הים, שלמרגלות ההר יש נהר אשר אשתופת חסם.
במהלך מסעו, תום נכנס ליער ופוגש את אלנה ואת סילבר, הזאב שלה.
אלנה מספרת לתום שהיא באה ממשפחה של דייגים, ויום אחד הנהר נחסם.
המשפחה שלה שלחה אותה לברר מה קרה, והיא נכנסה לתוך היער.
כמה שעות אחרי שהיא נכנסה ליער, אלנה רואה מעשה אכזר: סילבר, שעתיד להיות זאב המחמד שלה, נרדף על ידי ציידי המלך.
אלנה מצילה אותו, וסילבר מתחיל ללוות אותה לכל מקום.
תום ואלנה מתחילים לטפס על ההר, כאשר ההר מתחיל לזוז: ההר הוא אשתופת.
תום נלחם כנגדו, ומשמיד עם חרבו את הקולר שעל הצוואר של אשתופת, ובכך מסיר את הכישוף מאשתופת.
בתור הכרת תודה, אשתופת נותן לתום קשקש, ואדורו מתגלה במין הולוגרמת קסם לתום ואלנה, ומספר לתום שאת הקשקש צריך לשים בשקע מיוחד במגן שלו.
תום ואלנה יוצאים להרפתקה חדשה, במטרה לשחרר את אלגחון, נחש הים.
ספר 2 אלגחון - נחש הים
תום ואלנה מתחילים לצעוד לעבר הים, במטרה לשחרר את אלגחון, נחש הים.
כשהם מגיעים לכפר ששוכן על החוף, הם מגלים שאלגחון נוהג להציף את הכפר כל כמה דקות והורס בתים תוך כדי ההצפות.
הם מגלים, שבזמן שהם נלחמו באשתופת, ילד קטן מהכפר ואבא שלו יצאו לדוג כאשר אלגחון הרס את הסירה שלהם ועילף את האב.
תום ואלנה מבקשים סירה מאחד הדייגים ותום יוצא לבדו להרפתקה כדי לשחרר את אלגחון.
בערך עשרה מיילים מהחוף, תום צולל למעמקים כדי לשחרר את אלגחון.
הקרב ביניהם נמשך כמה דקות, ותום כבר כמעט נחנק, כאשר אלגחון מובס והשרשרת שעל צווארו נופצה.
כמו אשתופת, גם אלגחון נותן לתום מתנה: ניב.
גם הפעם, נוצר במגן של תום שקע כדי לשים בו את המתנה.
תום מסתכל במפה, ורואה שחיית הפלא הבאה תהיה בהרים.
הוא ואלנה יוצאים להרפתקה חדשה, במטרה לשחרר את עוגרם, ענק ההרים.
ספר 3 עוגרם - ענק ההרים
תום ואלנה מגיעים לנתיב הובלה הנמצא בהרים, כאשר מפולת סלעים ובוץ מופיעה, וכמעט מטביעה את תום, אלנה, הוריקן וסילבר, כאשר הם מוצאים מערה ומסתתרים בה.
ביום המחרת, תום, אלנה, הוריקן וסילבר יוצאים להילחם בעוגרם.
תום גורר את עוגרם לתוך העצים, ורואה את החפץ המכושף: כיסוי עיניים.
תום חותך את הכיסוי, ומופתע לגלות מה שמתחת לכיסוי: עין אחת בלבד, גדולה וחומה.
כמו חיות הפלא הקודמות, גם עוגרם מעניק לתום מתנה: נוצת עיט.
גם הפעם, נוצר במגן של תום שקע כדי לשים את המתנה.
תום מסתכל במפה, ורואה שחיית הפלא הבאה תהיה במישורי העשב.
הוא ואלנה יוצאים להרפתקה חדשה, במטרה לשחרר את פרסון, איש הסוס.
ספר 4 פרסון - איש הסוס
תום ואלנה מגיעים לכפר ליד מישורי העשב, והכפריים כולאים את תום ולוקחים ממנו את המגן ואת החרב, כי הם חושבים שתום הוא זה שהורג את הצאן שלהם.
בלילה אלנה באה אל תום ועוזרת לו לברוח, ותום מצליח לברוח מהכלא.
בבוקר האנשים כועסים על תום, אבל מאפשרים לו לצאת להגן על הצאן בלילה.
באותו הלילה, תום ואלנה רואים את הצללית של פרסון, המתכוון לעשות התקפה נוספת על הצאן.
תום ואלנה מרחיקים אותו מהצאן, ותום שובר את פרסת הזהב של פרסון, והכישוף הוסר מעוד חיית פלא.
כמו חיות הפלא הקודמות, גם פרסון מעניק לתום מתנה: חתיכה מהפרסה השבורה.
תום מסתכל במפה, ורואה שחיית הפלא הבאה תהיה במישורי הקרח.
הוא ואלנה יוצאים להרפתקה חדשה, במטרה לשחרר את ארקטין, מפלצת השלג.
ספר 5 ארקטין - מפלצת השלג
תום ואלנה מגיעים לכפר ליד מישורי הקרח, כאשר הם פוגשים קבוצת אנשים שאומרים להם, שמעולם לא היה קור כזה.
אחד מהאנשים מסכים להלוות לתום ואלנה את המזחלת שלו, וסילבר מתחיל למשוך את המזחלת.
באמצע הדרך, הקרח מתבקע, והמזחלת נופלת למים הקרים.
תום, אלנה וסילבר ניצלים, והם פוגשים את ארקטין.
טום מצליח להביס את ארקטין, וכמו חיות הפלא הקודמות, גם ארקטין מעניקה לטום מתנה: הפעמון, שהוא החלק המכושף.
גם הפעם, נוצר במגן של טום שקע כדי לשים את המתנה.
טום מסתכל במפה, ורואה שחיית הפלא הבאה תהיה בהר הגעש ליד העיר.
הוא ואלנה יוצאים להרפתקה חדשה, במטרה לשחרר את גחלת, ציפור האש.
ספר 6 גחלת - ציפור האש
תום ואלנה מגיעים לעיר, כאשר היער סביבם מתחיל להישרף.
הם מסתכלים למעלה ורואים את גחלת עפה הישר מעליהם.
היא מתחילה לירות עליהם כדורי אש, ותום חוסם את הכדורים.
טום מתחיל לטפס על הר הגעש, כאשר מלול מתגלה אליו ומנסה לגרום לו להפסיק לחפש את חיות הפלא.
תום מסרב, וגחלת מתקיפה אותו.
הוא מאבד את החרב, ומתחיל לשוט בעזרת המגן על הלבה.
הוא מצליח להביס את גחלת, וכמו חיות הפלא הקודמות, גם גחלת מעניקה לתום מתנה: טופר.
הפעם, תום ואלנה לא יוצאים להרפתקה חדשה, אלא יוצאים לכיוון הארמון, ששם הולך להיות נשף בשבילם.
ספר 7 על-זרותון - הדיונון המפלצתי
הסיפור הראשון של החלק השני, על זרותון, נפתח בזה שמלול גונב את שריון הזהב, שהיה אמור להיות מיועד לתום.
מלול יוצר שש חיות פלא חדשות, ונותן להן חלקים משריון הזהב.
אדורו מגלה ששריון הזהב נגנב, ושולח את תום להשיג מחדש את כל ששת חלקיו של השריון.
תום מסתכל במפה, ורואה שהיא השתנתה והחלקים בה נראים אחרת.
חיית הפלא הראשונה שהוא צריך להתמודד איתו הוא על-זרותון, הדיונון המפלצתי.
אדורו אומר לתום שאם ישפשף את אחת מהמתנות שעל המגן שלו, חיית הפלא שנתנה לו את המתנה תבוא לעזרתו.
תום ואלנה מגיעים לאותו כפר שבו תום נלחם אלגחון, ותום ואלנה יוצאים לים.
הוא משפשף את הניב של אלגחון, ואלגחון מגיע ומביס את על-זרותון בזמן שתום ואלנה לוקחים את קסדת הזהב.
כשהם חוזרים לחוף, אדורו מתגלה אליהם ומאחוריו מלול.
אדורו אומר לטום ולאלנה שמלול שם אותו בשבי.
תום ממשיך לחפש את חיות הפלא הבאות למרות אזהרתו של מלול, שאם ימשיך לחפש את חיות הפלא, אדורו ימות.
החיה הבאה שאיתה הוא צריך להתמודד זה טופר, הקוף הענקי.
ספר 8 טופר - הקוף הענקי
תום ואלנה הולכים לעבר הג'ונגל שמדרום לארמון, כדי להתמודד עם טופר, הקוף הענקי עם הטופר בקצה הזנב.
כשהם מגיעים, הם מנסים להביס אותו, אבל הוא לא יורד מהעצים.
הוא חוטף את אלנה, וזורק אותה לבור עמוק.
תום מציל את אלנה, ומשפשף את הקשקש של אשתופת, כדי שאשתופת ישרוף את עצי היער ויאלץ את טופר לרדת.
זה עובד, אשתופת שורף את טופר ותום ואלנה לוקחים את שריון השרשראות המוזהב.
החיה הבאה שאיתה תום צריך להתמודד היא לוטה, קוסמת האבן.
ספר 9 לוטה - קוסמת האבן
תום ואלנה הולכים לעבר הכפר ארינל, כדי להתמודד עם לוטה.
בדרכם אל הכפר, הם פוגשים בחקלאי שתום מכיר, שהפך לאבן.
תום מפשיר אותו, ואוסף את כל אנשי הכפר כדי שלוטה לא תקפיא אותם.
הוא קורא לעוגרם, שעוזר לו להביס את לוטה.
תום מקבל את שריון החזה המוזהב, ועוזב את הכפר יחד עם אלנה, אך מלול מראה להם את אדורו מעל חומר דמוי זפת.
תום ממשיך לחפש את החיה הבאה, כשהוא יודע שזה עלול לגרום למותו של אדורו.
החיה הבאה שאיתה הוא צריך להתמודד היא צפאן, איש הנחש.
ספר 10 צפאן - איש הנחש
תום ואלנה הולכים לעבר המדבר שממזרח לארמון, כדי להילחם בצפאן.
צפאן יוצר חום כבד על האזור שבו גרים תושבי המדבר.
תום ואלנה עוזרים לתושבי המדבר, ואחרי שהם נותנים להם מים, הם יוצאים להילחם בצפאן, שבזמן הלחימה מכיש את אלנה.
תום מזמן את גחלת, האוכלת את צפאן, בזמן שתום לוקח את שריון הרגל.
החיה הבאה שאיתה הוא צריך להתמודד היא ארסיניו, מלך העכבישים.
ספר 11 ארסיניו - מלך העכבישים
תום ואלנה הולכים לעבר ההרים בדרום אוונטיה, כדי להילחם בארסיניו.
ארסיניו לוכד ואוכל את אנשי אוונטיה, ופושט על הכפרים הקרובים אליו.
תום ואלנה נכנסים למערות, אך נלכדים.
תום קורא לארקטין ובזמן שתום ואלנה משתחררים ומשחררים אישה שארסיניו עדיין לא אכל, ארקטין מובסת על ידי ארסיניו.
תום לוקח את כפפות הזהב ומביס את ארסיניו.
החיה הבאה שאיתה הוא צריך להתמודד היא רעמתן, האריה בעל שלושת הראשים.
ספר 12 רעמתן - האריה בעל שלושת הראשים
תום ואלנה הולכים למישורי העשב כדי לעזור לפרסון להתמודד מול רעמתן.
פרסון נפצע קשה, ודמו מושך צבועים.
תום ואלנה הולכים לאגם כדי להילחם ברעמתן, ושמים את הוריקן בתור פיתיון.
רעמתן לא בולע את הפיתיון, ומתחיל להילחם בתום ובאלנה עד שתום לוקח את מגפי הזהב ומבריח את רעמתן לאגם, שם הוא טובע.
תום השיג את כל חלקי השריון, ונכנס לממלכתו של מלול.
ספר 13 שורגון - המינוטאור
חיות הפלא הטובות של אוונטיה בסכנה נוראה.
שש חיות פלא מרושעות חטפו אותן לגורגוניה, ממלכת האופל של מלול.
תום ואלנה יוצאים בעקבותיהן ופוגשים באדמת הביצות את שורגון, היצור המבעית שחציו אדם וחציו שור.
לניצחונות העבר שלהם אין שום משמעות כעת.
בגורגוניה רק אומץ ונחישות יצילו אותם.
תום ואלנה מנסים להציל את פרסון בזמן המלחמה בשורגון.
לאחר שתום ואלנה הביסו את שורגון, נתן להם אבן חן אדומה, שתאפשר לתום לתקשר עם חיות הפלא הטובות, החיה הבאה שיצטרכו להתמודד מולה היא טרפן, הסוס המכונף.
ספר 14 טרפן - הסוס המכונף
גחלת, צפור האש המופלאה, שוכבת פצועה אי-שם בממלכת האופל של מלול, שבויה בידי טרפן הסוס המכונף.
אם תום ואלנה לא יאתרו את חיית הפלא הטובה ויטפלו בה במהירות, היא לא תשרוד.
אבל הדרך אליה צפויה סכנות, ובסופה מחכה להם חיית פלא מרושעת במיוחד.
ספר 15 הידרון - תפלץ המעמקים
השן של אלגחון רוטטת במגן של תום ומסמנת לו שנחש הים האצילי נמצא בסכנה.
הוא שבוי בידי הידרון, מפלצת בעלת שישה ראשים נחשיים השוכנת בלב האוקיינוס השחור.
תום ואלנה ממהרים להציל את אלגחון, אבל הפעם לא רק חיית פלא מאיימת עליהם בממלכת האפל של מלול, אלא גם פושעים מסוכנים.
ספר 16 קרברה - כלבת הציד הגורגונית
קרברה כלבת הציד הגורגונית לקחה בשבי את ארקטין מפלצת השלג.
תום צריך להביס את קרברה ולשחרר את ארקטין, אך אחרי קרב פנים מול פנים, סילבר נפצע אנושות ובנוסף מתגלה כוחה של קרברה.
תום ואלנה מבינים את גודל המשימה המוטלת עליהם עכשיו.
לא רק שהם צריכים לגבור על המפלצת, הם גם צריכים למצוא איך להציל את סילבר, היקר להם מכל.
ספר 17 שנהב - הממותה האימתנית
שנהב הממותה האימתנית שולטת ביערות האפלים של גורגוניה ומפחידה את המורדים במלול, המכשף הרשע.
גם אשתופת דרקון הלהט נפל לידיה, וכוחותיו הולכים ואוזלים.
תום משוכנע שיצליח לשחרר את אשתופת דרקון הלהט מידיה, ולהביס אותה.
אך משימתו מקבלת תפנית כשאלנה נפצעת אנושות.
איך תום יצליח לעמוד בשבועתו לאונטיה ולחיות הפלא כשחייה של חברתו בסכנה?
ספר 18 עקצן - איש העקרב
סת, אויבו של תום נענש לאחר שנכשל במשימתו להביס את תום.
סת הפך לעקצן איש העקרב ומלול פקד עליו לשמור על עוגרם ענק ההרים.
עקצן הולך למערב ממלכת האופל ושומר על עוגרם.
תום צריך לאתר אותו מיד ולהביס אותו.
בנוסף לכך הוא צריך לשחרר את עוגרם.
ספר 19 ניקסה - שגרירת המוות
הקמע של אוונטיה (חלק ד')שם הספרמספרו בסדר הספריםכוח שתום מאבדניקסה שגרירת המוות19ממגפי הזהבטרוינוס סוס השאול20מכפפות הזהבראשוק טרול המערות21משריון הרגללונה זאבת הירח22משריון החזהרשף דרקון הקרח23משריון השרשראותחמקן פנתר הרפאים24מקסדת הזהב
טלדון אביו של תום חזר!
כי מסתבר שהוא רוח רפאים.
כדי לשחררו, תום ואלנה יוצאים למשימה חדשה בפלך האסור.
שם הם פוגשים את ניקסה שגרירת המוות, כוחה הוא שהיא יכולה להתחפש למי שהיא רוצה.
אז איך תום ואלנה יצליחו להביסה?
ספר 20 טרוינוס - סוס השאול
טרוינוס יכול להיות גם בשר ודם וגם רוח יחד אם הוא בצורת רוח אפשר לראות את הלב השחור שלו.
הפרצוף של טרוינוס הוא מסכה של רוע ושנאה וכשהוא חולף דרך אדם הוא מביא למותו.
בהמשך חייב תום להציל גם את הוריקן.
ספר 21 ראשוק - טרול המערות
תום עומד בפני מסע חדש ומפחיד.
שני מכשפים מרושעים מגורגוניה גנבו מראה קסומה כדי לזמן את החיה המפחידה ראשוק מאגם האור.
ראשוק יכולה להפנות את כוחותיהן של הבהמות הטובות של אוונטיה כנגד תום.
ראשוק גם יכול להפוך אנשים לאבן בדומה ללוטה קוסמת האבן.
ספר 22 לונה - זאבת הירח
בלילה, עץ המלח מתעורר לחיים עם חיות בר שנעשו אכזריות בלחש לונה זאבת הירח.
כדי להציל את אביו, חייב תום חייב לאסוף את חתיכות הקמע של אוונטיה - שפירושו להילחם בקסם הרצחני של לונה.
ספר 23 רשף - דרקון הקרח
רוב הדרקונים נושמים אש, אבל מהלסתות של רשף מפציצים זרם קטלנים של רוח קרח החיה מקפיאה כל מה שבדרכה מים חיות וצמחים שום דבר לא יכול להביס אותה.
ספר 24 חמקן - פנתר הרפאים
חמקן הוא היצור האחרון שגם בו נמצא מלול בעזרת שלושת הזנבות שלו הוא הופך אנשים מטובים לרעים.
ספר 25 קראב - מאסטר הים
לאחר שתום הציל את אבא שלו הוא מגלה שהקמע הוא מפה לארץ התאומה של אוונטיה - גוולידור, שם יש קוסם חדש בשם ולמל, וגברת השולטת על החיות בממלכה שהיא תחת קללה, והחיות שלה הורסות את הארץ.
תום נודר לשבור את הכישוף, אבל כשקראב הקטלני מארב לסירה שלו, נראה שהמשימה כבר נגמרה...
ספר 26 הנקיט - חץ האוויר
לתום יש משימה לאפיס את הנקיט טוקי ציפור היום ונורא האם טום ואלנה יצליחו?
ספר 27 רוק - ההר ההולך
תום במסע לשחרר את גברת הבהמות מקללת מרשעת.
אבל כשהוא מגיע לעיירת הרים הרוסה ממפלי סלעים נוראיים, הוא מבין שהחורבן נהרס על ידי חיה חזק כמו ההר עצמו.
ספר 28 קולדו - הלוחם הארקטי
האנשים הארקטיים של גווילדור כלאו באכזריות את קולדו הלוחם הארקטי.
קולדו הוא חיה טובה שרוצה להגן על הארץ, אז תום מתכנן לשחרר אותו.
אבל ההגעה המזעזעת של פריה, פילגש הבהמות, מביאה סכנה חדשה ונוראה.
ספר 29 טרמה - לורד האדמה
טרמה היא יצור שחי במכרה, יוצר סופות חול והורס את גוולידור.
ובסיום הספר תום מגלה שפריה היא אמו.
ספר 30 אמיקטוס - מלכת החרקים
זאת אמא מגוננת ביותר, אמיקטוס מלכת החרקים שומרת על ילדיה בעוז, ותתקוף עם גפיים דוקרניים וטפרים מורעלים אך ורק כמוצא אחרון.
חלק 6 סקנת של קאיוניה
ספר 31 קומודו - מלך הלטאות
טום עומד בפני המסע המאתגר ביותר שלו, כשהוא חייב להציל ממלכה קטנה מקוסם ולמאל הערמומי.
המשימה: למצוא שישה מרכיבי שיקוי, כשכל אחד מהם מוגן על ידי חיות מפחידות הקשורות לאזור קאיוניה.
בשיא ההרפתקה, טום נלחם בקומודו, מלך הלטאות המדברי, כדי לכבוש אותו ולהשיג את המרכיבים הדרושים.
ספר 32 מורו - מפלצת החולדות
מורו הוא יצור המנצל את כוחו כדי להפוך את תושבי הכפר לרעים, ומפעיל שליטה על המוני חולדות כשהוא משנה את צורתו לחולדה ענקית ומאיימת.
טום נדרש לעצור את מורו ולהחזיר את הכפריים לעצמם.
ספר 33 פנג - העטלף השטני
פנג שולט במכרות הזהב של קאיוניה, והוא מפחיד במיוחד כי הוא לוקח מאנשים את הראייה שלהם אם הם לא מצייתים לו או מכעיסים אותו.
טום חייב להתמודד מול העטלף השטני כשאין לו את חוש הראייה — אתגר קשה במיוחד.
ספר 34 מורק - איש הביצה
הממלכה של קאיוניה מתפוררת לתוך כאוס וריקבון, תוצאה של הקסם השחור של ולמאל והרסו.
טום מתמודד עם מורק, יצור ביצתי ומסוכן, אך גם מתמודד עם מתנקש קטלני שנשלח להרוג אותו — סכנה כפולה.
ספר 35 טרה - קללת היער
טרה היא יצור דמוי עץ הנראה כחלק מהיער, אך הוא מסוכן במיוחד: היא בולעת את מי שמתקרב אליה, והקורבן הופך לעץ-אדם נצחי.
טום צריך למצוא דרך להביס את טרה ולשחרר את היער מהקללה.
ספר 36 וספיק - מלכת הצרעות
וספיק שולטת בצרעות רבות ויש לה עוקץ ענקי ורעיל שיכול להרוג ביעילות.
טום חייב להתעמת עם וספיק ולמנוע ממנה להשתמש בכוח הצרעות כדי לפגוע בממלכה.
ספר 37 קונבול-הפראי בעל דם קר
טום הולך למסע חדש !
מסוכן ביותר טום מגיע לצד השני של אוונטיה אולם החר ריק רק מפלצות שם נמצאת אמו פריה במלחמת אוונטיה נגד גורגוניה אמו של טום נעלמה מהעולם וניאה בעולם האבוד האם טום יציל אותה?
הליון היה אחד מהבהמות הטובות של טבניה, ועזר להגן על הממלכה.
הוא עשה את ביתו בהר הגעש של טבניה, תוך שימוש במגמה כדי לשמור על הצתת גופו ולהגן על האזור שמסביב.
מלוול, לאחר שכבש את כס המלכות, בחר לעוות את הבהמות הטובות של הממלכה לאזורים אחרים כדי להפוך אותם לתוקפניים מאוד.
הליון ושאר הבהמות נקרעו דרך פורטלים מבתיהם, כשהאויב הלוהט הושתל ביער האבדון.
הוא נאבק ביער הצפוף בגלל כמה שהוא שונה לביתו, הוא השתגע והחל להצית חלק גדול מהיער כדי להפוך אותו לדומה יותר להר הגעש, והפך לטריטוריאלי מאוד כדי להגן על האש.
המשימה של טום זה להחזיר אותו להר הגעש.
קרסטור היה אחד מהבהמות הטובות של טבניה, שחי בים טבניה והגן עליו.
על מנת לסייע לו להשתלט על כס המלכות של טבניה, מלוול השתמש בקסם אפל כדי לפתוח שערים בשמי הממלכה, מה שקרע את הבהמות הטובות מבתיהם והעביר אותם לטריטוריה לא מתאימה, מה שהפך אותם לתוקפניים מאוד, מה שמלוול קיווה שיקרה.
להסיח את דעת האוכלוסייה ממעשיו עקב הקטל המקומי מהבהמות.
קרסטור הושתל בהרי הממלכה, שם הפך לאלים מאוד כדי להגן על כמות האדמה הקטנה בהרים שהוא יכול לשרוד בהם היטב.
למרות שמעולם לא ירד מרכס ההרים אליו הושמט, השמועות על נוכחותו של קרסטור כרשע לא ידוע בהרים הצליחו להתפשט להתנחלויות ולמעוזו של אוסריק בבסיס ההרים.
ספר 40 מאדארה-לוחם של חצות
בהמה עצבנית מטילה אימה על המישורים סחופות הרוחות של טבניה: מאדארה לוחם חצות נמצא משוטט!
אם טום לא יכול להביס אותה, הבהמות האכזריות על הארץ ימשיכו להרוס את הממלכה...
ארץ טבניה מחליקה יותר לעבר חורבן כאשר פורטלים קורעים את השמיים וחיות איומות מסתובבות בארץ.
טום וחבריו חייבים כעת להביס צלופח חשמלי ענק: אלליק אימת הברק!
ספר 42 קרניבורה-אוכלת הנבלות בעל הכנפיים
בצפון הקפוא, רוצח עוקב אחר הלילה - קרניבורה אוכל הנבלות בעל הכנפיים!
האם טום יכול לגייס את אנשי טבניה כדי לנצח את הצבא הרשע של מלול?
אם לא, טבניה תיהרס, והוא לעולם לא יראה שוב את אוונטיה...
כדי להציל אותם טום חייב למצוא את עץ ההוויה הקסום.
אבל סנפאו מלך הפיראטים זימן שש חיות מרושעות כדי לעצור אותו.
גם בנאפו רוצה את עץ ההוויה הקסום.
טום ואלנה יוצאים אל הים כדי לעצור את בליסק נחש המים כשהם רואים משהו בולט במים, בסוף התברר שזהו בליסק.
האם טום יכול לשרוד את ההתקפות הקטלניות של בליסק נחש המים?
טום מתמודד עם מסע החיות הקשה ביותר שלו עד כה - הוא חייב למצוא את עץ ההוויה כדי להציל את פרייה וסילבר מטבניה.
אבל סנפאו מלך הפיראטים שולט בשש חיות קטלניות, שמבקשות לסכל את טום.
האם הגיבור שלנו יכול להערים על קורון הערמומי?
טום וחבריו עומדים בפני איום חדש!
הקטון חוטף הגוף מסתובב בארץ, ניזון מבשרם של קורבנותיו.
כדי להציל את פרייה וסילבר מארץ טבניה, טום חייב להביס את היצור המרושע הזה...
חיה חדשה ממריא בשמי אוונטיה!
טורנו דרקון ההוריקן זומן על ידי סנפאו מלך הפיראטים לעצור את טום במסעו להציל את פרייה וסילבר.
האם טום יכול לשרוד את ההוריקנים הקטלניים של טורנו?
ספר 47 קרונוס-האיום עם הטפרים
צחנת המוות גולשת על אוונטיה - סנפאו מלך הפיראטים הזעיק בהמת-נשר ענק להשמיד את טום לפני שימצא את עץ ההוויה.
אם טום ייכשל, פרייה וסילבר יהיו לכודים בטבניה לנצח...
ספר 48 בלדבואר - האבדון הקבור
סנפאו מלך הפיראטים שלח את בלדבואר האבדון הקבור כדי לקרוע את עיר הבירה של אוונטיה!
טום חייב להשמיד את החיה, למצוא את עץ ההוויה ולהביס את סנפאו.
אם הוא ייכשל, הוא לעולם לא יראה שוב את אמו ואת סילבר.
האם סוף סוף פגש טום את השידוך שלו?
הקוסם המרושע מלול גנב את צוות הוורלוק היקר!
אם יגיע ללהבה הנצחית בממלכה המסתורית של סרף, הוא ישלוט בכל הממלכות.
טום חייב לעצור אותו, אבל קודם הוא חייב להביס חיה ענקית: אורסוס שאגת הטפרים!
טום וחבריו מחפשים את מלול בארץ המוזרה של סרף.
גורלה של כל אוונטיה מונח על כף המאזניים, ואם טום לא יצליח להתגבר על מינוס שור השדים, כל העולם ייפול תחת המחוסל המרושע של מלול!
קורקה הייתה רועת צאן עדינה עד שהקוסם המרושע מאלוול הפך אותה לחיה מכונפת נוראית!
אם טום רוצה לעצור את מלול להגיע ללהבה הנצחית, עליו להערים על היצור צמא הדם הזה.
ספר 52 סילבר - הטרור הפראי
הרוע של מלול אינו יודע גבול!
הוא השתמש בקסם האפל שלו כדי להפוך את הזאב הנאמן של אלנה, סילבר, לחיה מפחידה.
האם טום ואלנה יכולים להציל את חברם, או שהם יאבדו אותו לנצח...
מלול יצר עוד חיה קטלנית כדי למנוע מטום להציל את ממלכתו של סרף!
ספייקפין הוא יצור ימי מרושע שגורר את קורבנותיו לקבר מימי.
האם זה הסוף של טום והמסע המסוכן שלו?
המסע של טום מגיע לשיא מפחיד!
אם מלול ייקח את מטה הוורלוק אל הלהבה הנצחית, הוא ישלוט בכל הארצות לנצח.
אבל יש עוד חיה אחת לקרב: טורפיקס הנחש המעוות!
רק על ידי ניצחון על טורפיקס ומלול, טום יגשים את המסע שלו...
חלק 10 המאסטר של המשימות
טום חושב שהוא ניצח את האויב שלו, הקוסם המרושע מלול.
מלול חי, והוא מתכוון להביא אבדון לאוונטיה על ידי יצירת שש חיות קטלניות.
טום חייב קודם כל להתמודד מול נוקטילה ינשופת המוות!
מלול רוצה לנקום בטום הקוסם הרשע משתמש ברוחות העתיקות, של גיבורים אוונטיים כדי להעלות באוב חיות צמאות דם.
שאמני הלהבה המשתוללת גורמת להרס...
האם טום יכול לעצור את הבהמה?
ספר 57 לסטור - חץ החומצה
משהו נורא אורב בביצות הצהובות של סרף!
מלוול יצר את לסטור חץ החומצה כדי להילחם בטום.
החיה הענקית הזו יכולה לירות חומצה - והמטרה שלו קבועה רק על טום!
האם טום שלנו הגיבור מספיק מהיר בשביל לנצח?
ספר 58 וולטריקס - הדיונון עם שני ראשים
מלול שלח את וולטריקס - בהמת דיונון עם שתי ראשים מחרידה להרוג אותו.
אם אלגחון ימות, מלול יהיה קרוב יותר לכיבוש אוונטיה.
טום חייב להציל את אלגחון לפני שיהיה מאוחר מדי!
אבל איך הוא יתמודד עם דיונון עם שתי ראשים שיכול לתקוף מכל כיון?
וולטרקס נהרג בגלל הרפון שטום נעץ לו בגרון.
הוא כמעט הורג את אלגחון אבל בזמן המתאים טום, אלנה, סילבר, הוריקן ועוד אישה שהם מצאו שקועה במים דוחפים אותו למים.
ספר 59 טקטון - הענק המשורין
מלול יצר חיה אכזרית נוספת עבור טום לקרב!
טקטון הוא יצור עצום שאפילו טום עשוי להתקשות להביס אותו.
למרבה המזל, אביו של טום, טלדון, כאן כדי לעזור.
האם טום וטלדון ינצחו, או שזה יסתיים בטרגדיה?
ספר 60 דומאעצם - מלך הפחד
דומאעצם מלך הפחד, הבהמה המפחידה ביותר של מלול עד כה, חטף את המלך הוגו!
אם טום לא יצליח להציל אותו, אוונטיה נידונה למוות.
טום חייב להילחם קשה יותר ממה שעשה אי פעם כדי לנצח את האיום!
הערה: כל המפלצות בסדרה הזאת בנות אפס מאשר מאות או עשרות בגלל שקוראים לחלק הדור החדש לא של אנשים אלא של מפלצות.
ספר 61 אליקו-הלורד של הים
אויב מרושע חדש וממלכה מסוכנת ממתינים לטום במסע החיות החדש שלו.
אליקו לורד הים קם מהגלים כדי לזרוע הרס.
האם טום יכול להתגבר על הסכנה הקטלנית הזו?
ספר 62 טאררוק - קקטוס הדם
משהו נורא מסתתר מתחת לחולות המדבר!
טאררוק קקטוס הדם מחכה לגיבור טום ולחברתו אלנה, כדי שיוכל לשחרר את זעמו עליהם!
האם טום ואלנה ישרדו את המתקפה האיומה של טאררוק?
סכנה עוקבת אחר החיות הטובות של אוונטיה כאשר קנזה המכשפה מתכננת לפלוש לאוונטיה עם החיות הרעות החדשות שלה.
טום חייב לעשות קרב עם ברוטוס כלב האימה, בעל כנף שצמא לדמו!
ספר 64 פלימאר - הלהבה החרוכה
טום חייב להתעמת עם פלימאר הלהבה החרוכה - החיה הרעה הלוהטת של קנזה המכשפת - שנשלחה להטיל אימה על הארץ!
האם הגיבור האוונטי יכול להתגבר על החום המפחיד שלה ולכבות את הלהבות שלה?
ספר 65 סארפיו - הצל המחליק
קנזה המכשפה מבקשת להפיל את אוונטיה ולהפוך לשליטה אכזרית - והיא יצרה שש חיות רעות כדי לעשות את כרצונה.
זה תלוי בטום וחבריו הנאמנים להביס אותם!
החיה הקטלנית ביותר של קנזה הקוסמת שוחררה, ורק טום וחבריו עומדים בדרכו!
האם הם ינצחו, או שהם יימחצו מתחת לפרסותיו של טאאורון הזעם הפועם?
חלק 12 השעה החשוכה ביותר
ספר 67 סולק - מכת הים
טום עומד לצאת למסע החיפוש הגדול ביותר שלו עד כה!
אדמות אוונטיה, קאיוניה וגורגוניה מותקפות על ידי שש בהמות רעות.
האתגר הקטלני הראשון של טום הוא להביס את סולק, מכת הים.
מסע החיות המסוכן של טום ממשיך!
המכשפה הרעה קנסה וסנפאו מלך הפיראטים משוחררים באוונטיה, ושש בהמות חדשות מאיימות על הארץ.
האם טום יביס את הזאב המדהים-חיה קאג'ין, או שהוא ייפול לאבדון שלו?
טום עומד בפני סכנה איומה במסע בהמה חדש לגמרי.
איסרילה האיום הזוחל מחפשת דם!
איך טום יכול להביס את הבהמה האכזרית הזו?
רק דבר אחד בטוח: אם הוא ייכשל, המשימות של הבהמות יסתיימו לנצח...
(הערה: בכריכת הספר רואים את עצמותיה של איסרילה)
ספר 70 וויג'ראס - נשר הציפורניים
שש חיות רעות חדשות נשלחו להשמיד את החיות הטובות של אוונטיה!
טום ובת לווייתו הנאמנה, אלנה, חייבים לצוד את הפולשים ולהשמיד אותם.
אם הוא ייכשל, הממלכה תעמוד בפני חורבן, מוות והרס.
האומץ וכישורי הלחימה של טום נבחנים עד הקצה במסע הבהמות הבא שלו.